Odense Adresse-Contoirs Efterretninger, 1838-08-23
Kjøbenhavns Havnepriser den 18 Aug. 1835. Hvede, sjæll. Rd. - s., N. - s. Byg, 2 radet 1 Rd. 5 N. - s. dito, lollandsk Rd. - s. M. 183, Havre..... 2 Rd. 72 s. R. - s. dito, langel. Rd. - s. – R. - s. Ærter. Rd. - s. N. - s. dito, holstensk Rd. - s. - R. - s. Raps. Rd. - s. N. - s. Rug, sjæll.Rd. - s. - R. - s. Smør, sjæll. R. - s. R. - s. dito, fr. Prov. 6 Rd. - s. 6 R. 21s. dito, fyensk. 11. - s. 11 R. 18. dito, holstensk Rd. - s. - R. - s. dito, jydsk. 11. - s. 11 R. 186. dito, østersøisk Rd. - s. R. - s. dito, holst. 13. - s. 11. - s. Bøgebrænde, pr. Favn, 10 Rbd.; Mk. - s. a 11 Rbd.-Mk. - s. Et Par Ord, i Anledning af Stændernes Sammenkaldelse til den 21 Septbr. førstkommende. Hensigten med Provindsialstændernes Jndretning har Kongen tydelig nok tilkjendegivet i Anordningen af 28 Mai 1831, nemlig for at Hans Majestæt kan sættes i Stand til, stedse at erholde den tilforladeligste Kundskab om Alt, hvad der kan fremme hans kjære og trofaste Folks Tarv, og for derved at knytte de Baand desto fastere, som forene Kongehuset med "Folket, saa og bidrage til Almeenaandens Oplivelse. Kongens kjære og trofaste Folk, bestaaer af flere Klasser, og det er visselig ikke Kongens Hensigt - ligesom det heller ikke vilde være retfærdigt - at den ene Klasses eller Stands Fordeel skal fremmes paa nogen af de andres Bekostning; derfor maae de alle høres, og kun hvad der kan forenes med det Heles - ikke med den Enkeltes eller den enkelte Klasses - Tarv og Bedste, bør fremmes. Hvorvidt Medlemmerne af nuværende Provindsialstænder have svaret og fremdeles ville svare til Kongens ovennævnte skjønne Øiemed, derom vil Historien og Efterverdenen dømme; men for at ogsaa de Nulevende kunne være i Stand til nogenlunde at dømme herom, vil det være nødvendigt, at Enhver, som har Jnteresse for Sagen, følger Forhandlingerne i Stænderforsamlingerne fra først til sidst; men hertil gives kun et sikkert Middel, nemlig Stændertidenden, hvori alle Forhandlingerne indføres. Det maae i flere Henseender være ønskeligt, at denne Tidende bliver læst rundt omkring i Landet; men fornemmelig i een Henseende vilde det maaskee have den største Nytte, nemlig for tilkommende Valg af Deputerede. Ved at læse Stændertidenden, vilde de Valgberettigede kunne faae et nogenlunde rigtigt Begreb om, hvilke Egenskaber hos en Deputeret, de fornemmelig bør see paa ved et nyt Valg; de vilde - hvad maaskee neppe var Tilfældet ved alle de første Valg - overbevise dem om, at ikke Enhver, der hjemme kan føre et stort Ord og love sine Vælgere Guld og grønne Skove, derfor er i Stand til at udrette noget Nyttigt og Gavnligt i Stændersalen; de vilde muligen blive overbeviste om: at uden Kundskaber og Dra tighed, Sindighed og Maadehold, vil en Deputeret unyttig fylde sin Plads og aldrig gjøre noget virkeligt Gavn, enten for Landet i Almindelighed eller for sine Vælgere i Særdeleshed, og at den Eneste, der har nogen Nytte af hans Sendelse, er ham selv, forsaavidt hans Diæter muligen kunne overstige hvad hans Ophold ved Stænderforsamlingen kan koste ham. Det er ikke Meningen, at hver Enkelt, som kan have Jnteresse derved, for egen Regning skulde holde en Stændertidende. Hensigten kan ligesaa godt opnaaes ved at flere holde den i Samling. Paa Landet f. Ex. kunne alle Valgberettigede m. fl. i et Sogn eller et Pastorat holde den for fælles Regning, saaledes at En valgtes til at modtage Tidenden, fra hvem den siden kunde omsendes til de Andre, eller hos hvem de, som ønskede det, kunde faae den at læse. Det retteste eller det, hvorved Deeltagerne mulig kunde have den største Nytte af Tidenden, var maaskee, om de samtlige mødte i Skolen hver Søndag Eftermiddag, og lode enten Skolelæreren eller Præsten læse Tidenden for dem. Man tør haabe, at ingen af disse to Embedsmænd hertil vil være uvillige, ligesom man ogsaa tør haabe, at de, saameget det staaer til dem, vil bidrage til at dette Forslag kommer i Gang. Ved saaledes at holde Stændertidenden i Forening, vil Bekostningen blive ubetydelig for hver enkelt, Nytten i sin Tid staaer maaskee ikke til at beregne.